Temeljem članka 40 i 41. Zakona o ustanovama (NN 76/93, 29/97, 47/99, 35/08 i 127/19), članka 154. Zakona o socijalnoj skrbi (NN 157/13, 152/14, 99/15, 52/16, 16/17, 130/17, 98/19, 64/20, 138/20), članka 26. Statuta Dnevnog centra za rehabilitaciju Veruda - Pula (pročišćeni tekst – Urbroj: 739-04-9/19 od dana 24.06.2019.g) i Odluke Upravnog vijeća Dnevnog centra za rehabilitaciju Veruda - Pula od dana 10. lipnja 2021.g., dana 18. lipnja 2021.g. objavljuju se;

**JAVNI NATJEČAJ**

**ZA IZBOR I IMENOVANJE RAVNATELJA/ICE**

**DNEVNOG CENTRA ZA REHABILITACIJU VERUDA - PULA**

Za ravnatelja/ravnateljicu može biti imenovana osoba koja ispunjava sljedeće uvjete:

1. završen preddiplomski i diplomski sveučilišni studij ili integrirani preddiplomski i diplomski sveučilišni studij socijalnog rada, socijalne politike, prava, psihologije, sociologije, socijalne pedagogije, edukacijske rehabilitacije, logopedije, pedagogije, medicinskih, humanističkih ili drugih društvenih znanosti,
2. najmanje pet godina radnog staža u propisanom akademskom zvanju i akademskom stupnju, od toga najmanje tri godine u djelatnosti socijalne skrbi ili u drugoj društvenoj djelatnosti u propisanom akademskom zvanju i akademskom stupnju i

- u odnosu na koju ne postoji zapreka iz članka 213. stavka 1. Zakona o socijalnoj skrbi,

1. hrvatsko državljanstvo

Iznimno, ako se na javni natječaj  nije javio ni jedan kandidat koji ispunjava uvjete iz točke 1. ovog Natječaja za ravnatelja/ravnateljicu Dnevnog centra za rehabilitaciju Veruda - Pula može biti imenovana osoba koja ima  završen odgovarajući preddiplomski studij socijalnog rada, socijalne politike, prava, psihologije, sociologije, socijalne pedagogije, edukacijske rehabilitacije, logopedije, pedagogije, medicinskih, humanističkih ili drugih društvenih znanosti i ispunjava uvjete iz točke 2. ovog Natječaja.

Ravnatelja/icu Dnevnog centra za rehabilitaciju Veruda - Pula imenuje Upravno vijeće Dnevnog centra za rehabilitaciju Veruda - Pula na temelju javnog natječaja, na mandat od četiri godina.

Uz pisanu prijavu  kandidati /kandidatkinje su dužni priložiti:

1. Životopis
2. Preslika osobne iskaznice
3. Dokaz o stečenoj stručnoj spremi (preslika diplome)
4. Dokaz o radnom stažu i radnom iskustvu na odgovarajućim poslovima

- elektronički zapis o podacima evidentiranim u matičnoj evidenciji Hrvatskog

zavoda za mirovinsko osiguranje o ostvarenom i evidentiranom zaposlenju i stažu - ***ne stariji od dana objave natječaja***

- neovjerena preslika rješenja, ugovora o radu ili potvrda ranijeg poslodavca

iz kojih mora biti vidljivo ostvareno radno iskustvo na odgovarajućim

poslovima tražene struke i razine obrazovanja

1. Dokaz o hrvatskom državljanstvu (preslika domovnice)
2. Uvjerenje nadležnog suda da se protiv osobe ne vodi kazneni postupak - ***ne stariju od dana objave natječaja***

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno priložiti svu potrebnu dokumentaciju prema posebnom zakonu i ima prednost u odnosu na ostale kandidate samo pod jednakim uvjetima. Kandidat koji se poziva na pravo prednosti kod zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19)

uz prijavu na natječaj dužan je priložiti osim dokaza o ispunjavanju traženih uvjeta i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages//NG/12 Prosinac/Zapo%C5%A1ljavanje//Popis dokaza za ostvarivanje prava prednosti pri zapo%C5%A1ljavanju.pdf)

Kandidati koji podnesu pravovremenu prijavu te ispunjavaju formalne uvjete natječaja mogu biti pozvani na pisanu provjeru znanja - testiranje, usmenu provjeru sposobnosti, znanja i vještina (intervju), te psihološko testiranje.

Prije izbora kandidata po natječaju  isti će biti pozvan da predoči izvornike traženih isprava.

Dnevni centar za rehabilitaciju Veruda - Pula zadržava pravo poništenja natječaja, odnosno, pravo ne odabrati niti jednog kandidata bez obrazloženja svoje odluke i bez ikakve odgovornosti prema kandidatima.

Obavještavaju se podnositelji zahtjeva da se ovim javnim natječajem svi prikupljeni osobni podaci obrađuju u svrhu njegove provedbe, da će osobni podaci biti zaštićeni od pristupa neovlaštenih osoba, te pohranjeni na sigurno mjesto i čuvani u skladu s uvjetima i rokovima predviđenim pozitivnim zakonskim propisima, aktima i odlukama Dnevnog centra za rehabilitaciju Veruda - Pula kao Voditelja obrade, a sukladno odredbama Opće Uredbe i ostalih propisa koji se odnose na zaštitu osobnih podataka.

Osobni podaci podnositelja zahtjeva obrađuju se temeljem ispunjenja pravnih obveza Dnevnog centra za rehabilitaciju Veruda - Pula kao Voditelja obrade uz primjenu organizacijskih i tehničkih mjera zaštite.

Podnositelji zahtjeva mogu se prije njegovog podnošenja upoznati sa svim pravima i ostalim obavijestima u svezi s postupanjem s njihovim osobnim podacima, upravljanja privolama i ostalog koja proizlaze iz Opće Uredbe o zaštiti osobnih podataka putem web stranice voditelja obrade - [www.](http://www.domzaodrasle-dp.hr) dczr-veruda.hr.

Svi kandidati podnošenjem zahtjeva daju suglasnost Dnevnom centru za rehabilitaciju Veruda - Pula da u njemu navedene osobne podatke koristi u svrhu kontaktiranja (telefon; e mail adresa), da objavljuje na svojoj oglasnoj ploči i web stranici u svrhu informiranja podnositelja zahtjeva, te u svrhu upoznavanja javnosti o donesenim odlukama radi izvršenja pravnih obveza Voditelja obrade.

Prijave s potrebnom dokumentacijom o ispunjavanju uvjeta iz natječaja podnose se na adresu: **Dnevni centar za rehabilitaciju Veruda - Pula, Vidikovac 7, 52100 Pula, s naznakom “Natječaj za ravnatelja/icu„.**

**Rok za prijavu je 8 dana od dana objave natječaja u “Narodnim novinama”.**

Nepotpune i nepravovremene prijave neće se razmatrati.

O rezultatima javnog natječaja kandidati/kinje će biti pisano obaviješteni/e u roku od 8 dana od izvršenog izbora, uz povrat natječajne dokumentacije.

Urbroj: 590-04-9/21

U Puli, 18.06.2021.g.

**Upravno vijeće**

Dnevnog centra za rehabilitaciju

Veruda - Pula

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marica Vidak - Konjević